钦定古今图书集成/方舆汇编/职方典/第1283卷 > 《屏居零陵五首》〈以门掩侯秋虫为韵〉汪藻
## 钦定古今图书集成/方舆汇编/职方典/第1283卷 > 《屏居零陵五首》〈以门掩侯秋虫为韵〉汪藻

幽人独夜时，潮落西川根。渡口橹声急，一江烟雨昏。
城头短长更，不寐听谯门。趺坐数千息，焚香待朝暾。

又

暑退潦亦收，潇湘净如染。时观自跳鱼，冲波青琬琰。
纤纤初弦月，不受薄云掩。近村应渐寒，已有鸦数点。

又

人生几聪明，日夜隙驹骤。才经花信风，又过麦秋候。
吾非金石坚，与世相邂逅。胡为闻钟鸣，更历路旁堠。

又

家山在何处？渺渺彭蠡东。人来数月程，衣敝补道中。
昨宵青灯，花似坠钗头。《虫儿》饥女，沉绵，岁晚书未通。

又

人言间阔者，一日如三秋。孤臣昔放逐，七见《天星》周。
早污高门第，姓名记前流。如何天鸡星，不照湘南洲。